
ΝΟΜΟΣ ΥΠΆΡΙΘ.3245 

Κατάργηση ειδικής εισφοράς επί των συντάξεων του Δη¬ 
μοσίου και των άλλων ασφαλιστικών φορέων και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Αρθρο 1 

1. Η ειδική μηναία εισφορά υπέρ του Δημοσίου, που θε¬ 
σπίστηκε με τις διατάξεις της παραγράφου 3 του άρθρου 
20 του Ν. 2084/1992 (ΦΕΚ 165 Α'), όπως αυτές αντικατα- 
στάθηκαν με τις διατάξεις του άρθρου 26 του Ν. 2592/ 
1998 (ΦΕΚ 254 Α') και τροποποιήθηκαν με τις διατάξεις 
της παραγράφου 1 του άρθρου 3 του Ν. 3234/2004 (ΦΕΚ 
52 Α'), καθώς και η ειδική εισφορά υπέρ Λογαριασμού Αλ¬ 
ληλεγγύης Φορέων Κοινωνικής Ασφάλισης (Λ.Α.Φ.Κ.Α.) 
που θεσπίστηκε με τις διατάξεις του άρθρου 60 του 
Ν.2084/1992, όπως αντικαταστάθηκαν με τις διατάξεις 
των άρθρων 25 παρ. 3 του Ν. 2556/1997 (ΦΕΚ 270 Α') και 
39 του Ν. 2956/2001 (ΦΕΚ258Α") και τροποποιήθηκαν με 
τη διάταξη της παραγράφου 8 του άρθρου 4 του Ν. 3029/ 
2002 (ΦΕΚ 160 Α'), καταργούνται από 1ης Ιουλίου 2004. 

2. Οι διατάξεις των προηγούμενων παραγράφων έχουν 
εφαρμογή και για τις συντάξεις των υπαλλήλων των 
Ν.Π.Δ.Δ. που διέπονται από το ίδιο με τους δημόσιους 
υπαλλήλους συνταξιοδοτικό καθεστώς είτε αυτές βαρύ¬ 
νουν το Δημόσιο είτε τους οικείους φορείς, καθώς και για 
τις συντάξεις των σιδηροδρομικών υπαλλήλων και των 
υπαλλήλων των ασφαλιστικών ταμείων του προσωπικού 
των σιδηροδρομικών δικτύων, που διέπονται από το κα¬ 
θεστώς του Ν.Δ. 3395/1955 (ΦΕΚ 276 Α'). 

Άρθρο 2 

Κίνητρα για την ανανέωση των κυκλοφορούντων 
δικύκλων μοτοσικλετών. 

1. Καινούργιες δίκυκλες μοτοσικλέτες, νέας τεχνολο¬ 
γίας, με παλινδρομικό εμβολοφόρο κινητήρα με κυλίνδρι¬ 
σμά που υπερβαίνει τα 50 κυβικά εκατοστά της δασμολο¬ 
γικής κλάσης ΕΧ 8711 της Συνδυασμένης Ονοματολογίας, 
οι οποίες τίθενται σε κυκλοφορία σε αντικατάσταση μοτο¬ 
σικλετών με κυλίνδρισμά που υπερβαίνει τα 50 κυβικά εκα¬ 
τοστά που έχουν ταξινομηθεί στην Ελλάδα μέχρι και το 
έτος 1994 και οι οποίες αποσύρονται οριστικά από την κυ¬ 


κλοφορία και καταστρέφονται, απαλλάσσονται του προ- 
βλεπόμενου από τις διατάξεις του άρθρου 124 του Ν. 
2960/2001 (ΦΕΚ 265 Α') τέλους ταξινόμησης. 

Απαλλάσσονται επίσης και των τελών κυκλοφορίας εις 
το διηνεκές αν έχουν κυλίνδρισμά κινητήρα μέχρι 300 κυ¬ 
βικά εκατοστά και για πέντε (5) ημερολογιακά έτη αν 
έχουν μεγαλύτερο κυλίνδρισμά κινητήρα. 

Ως πρώτο έτος κυκλοφορίας για τη μη καταβολή τελών 
κυκλοφορίας θεωρείται το έτος κατά το οποίο εκδόθηκε η 
άδεια κυκλοφορίας της καινούργιας μοτοσικλέτας. 

Οι ανωτέρω απαλλαγές παρέχονται ανεξάρτητα από 
τον κυλίνδρισμά κινητήρα της αποσυρόμενης μοτοσικλέ¬ 
τας, εφόσον αυτός είναι πάνω από 50 κυβικά εκατοστά. 

2. Ως δίκυκλες μοτοσικλέτες νέας τεχνολογίας, κατά 
την παράγραφο 1, νοούνται οι δίκυκλες μοτοσικλέτες με 
κυλίνδρισμά κινητήρα άνω των 50 κυβικών εκατοστών, 
που πληρούν εκ κατασκευής την οδηγία 2002/51/ΕΚ σε 
ό,τι αφορά τις εκπομπές καυσαερίων ή νεότερη αν αυτή 
εν τω μεταξύ καταστεί υποχρεωτική για την αρχική ταξι¬ 
νόμηση καινούργιων δικύκλων μοτοσικλετών. 

Εξαιρετικά νοούνται ως νέας τεχνολογίας και οι δίκυ¬ 
κλες μοτοσικλέτες που εκ κατασκευής πληρούν την οδη¬ 
γία 97/24/ΕΚ Κεφάλαιο 5, για τις οποίες, μέχριτην έναρξη 
ισχύος του παρόντος νόμου, έχει υποβληθεί στην αρμό¬ 
δια Τελωνειακή Αρχή Δήλωση Άφιξης Οχήματος, αίτηση 
για λήψη στοιχείων, προκειμένου για δίκυκλες μοτοσικλέ¬ 
τες με κυλίνδρισμά κινητήρα από 51 μέχρι 125 κυβικά εκα¬ 
τοστά, έχουν τεθεί σε καθεστώς φορολογικής αποθήκης, 
βρίσκονται σε προσωρινή εναπόθεση ή έχουν τεθεί σε κα¬ 
θεστώς τελωνειακής αποταμίευσης ή έχουν τεθεί σε 
ελεύθερη κυκλοφορία στο όνομα του εισαγωγέα ή και σε 
ανάλωση ή για τις οποίες έχει εκδοθεί πιστοποιητικό ταξι¬ 
νόμησης ή άδεια κυκλοφορίας ως καινούργιες στο όνομα 
του εισαγωγέα. 

3. Οι αποσυρόμενες δίκυκλες μοτοσικλέτες πρέπει να 
φέρουν το βασικό τους λειτουργικό εξοπλισμό (πλαίσιο, 
κινητήρα έστω και αν ο κινητήρας τους δεν λειτουργεί, 
τροχούς, ελαστικά) και να έχουν καταβάλει τα τέλη κυ¬ 
κλοφορίας από το έτος 2004 και μέχρι το έτος της από¬ 
συρσης. 

Στις περιπτώσεις που η προς απόσυρση δίκυκλη μο¬ 
τοσικλέτα στερείται άδειας κυκλοφορίας ή πινακίδων, 
λόγω απώλειας ή φθοράς, εκδίδονται ατελώς νέα άδεια 
κυκλοφορίας για απόσυρση ή βεβαίωση υποβολής δι- 

καιολογητικών για έκδοση πινακίδων κυκλοφορίας, 
αντίστοιχα. 

4. Η παραλαβή των αποσυρόμενων δικύκλων μοτοσι¬ 
κλετών γίνεται από τον Ο.Δ.Δ.Υ. και εναλλακτικά για τους 
νομούς που δεν υπάρχουν υποκαταστήματα του Ο .Δ.Δ. Υ. 
και από τις οικείες Νομαρχιακές Αυτοδιοικήσεις. Η κατα¬ 
στροφή των αποσυρόμενων δικύκλων μοτοσικλετών και η 
διάθεσητων υλικών πραγματοποιείται από τον Ο.Δ.Δ.Υ., 
σύμφωνα με τις ισχύουσες διατάξεις. Με κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών καθορί¬ 
ζεται η αποζημίωση των Νομαρχιακών Αυτοδιοικήσεων 
που συμμετέχουν στο πρόγραμμα απόσυρσης, βάσει του 
αριθμού των αποσυρόμενων, από καθεμία από αυτές, δι¬ 
κύκλων μοτοσικλετών. 

5. Για την παροχή των κινήτρων που καθορίζονται στο 
παρόν άρθρο, η απόσυρση της παλαιός δίκυκλης μοτοσι¬ 
κλέτας και η θέση σε κυκλοφορία της νέας πρέπει να έχει 
ολοκληρωθεί μέχρι 31.12.2009. 

Εξαιρετικά, για την παροχή των κινήτρων για τις τιθέμε¬ 
νες σε κυκλοφορία δίκυκλες μοτοσικλέτες, που πληρούν 
εκ κατασκευής την οδηγία 97/24/ΕΚ Κεφάλαιο 5 και που 
αναφέρονται στο δεύτερο εδάφιο της παραγράφου 2, η 
απόσυρση και η θέση σε κυκλοφορία πρέπει να έχει ολο¬ 
κληρωθεί μέχρι 31.12.2004. 

6. Το τέλος ταξινόμησης που έχει καταβληθεί κατά τον 
τελωνισμό δικύκλων μοτοσικλετών νέας τεχνολογίας κα¬ 
τά την έννοια της παραγράφου 2 επιστρέφεται στις εμπο¬ 
ρικές επιχειρήσεις μετηντήρηση της διαδικασίας που κα¬ 
θορίζεται στο άρθρο αυτό, εφόσον μέχρι την έναρξη 
ισχύος του παρόντος νόμου δεν έχουν πωληθεί και ταξι¬ 
νομηθεί στο όνομα ιδιωτών. 

7. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Οικονομίας και Οικονομι¬ 
κών και Μεταφορών και Επικοινωνιών θα καθορισθεί η 
διαδικασία απόσυρσης των δικύκλων, η διαδικασία απαλ¬ 
λαγής ή επιστροφής του τέλους ταξινόμησης, τα υπο¬ 
βαλλόμενα δικαιολογητικά για νατύχουν οι ενδιαφερόμε¬ 
νοι των προβλεπόμενων απαλλαγών, καθώς και κάθε σχε¬ 
τική λεπτομέρεια. 

Άρθρο 3 

Το τελευταίο εδάφιο της παραγράφου 14 του άρθρου 
12τουπ.δ. 186/1992 (ΦΕΚ84Α') αντικαθίσταται ως εξής: 

«Εξαιρετικά, για τις κατά το ανωτέρω εδάφιο παροχές, 
σε πελάτες στους οποίους το δικαίωμα λήψης υπηρεσιών 
αποκτήθηκε στο έτος 2Θ03, το τιμολόγιο για την απαιτη¬ 
τή αμοιβή εκδίδεται το αργότερο στις 31 Δεκεμβρίου 
2004.» 


Άρθρο 4 

Διαπίστευση των Δημοσίων ΚΤΕΟ 

Η παράγραφος 4του άρθρου 37του Ν. 2963/2001 (ΦΕΚ 
268 Α') αντικαθίσταται ως εξής: 

«4. Τα Δημόσια ΚΤΕΟ διαπιστεύονται από το Εθνικό 
Συμβούλιο Διαπίστευσης ή άλλο φορέα διαπίστευσης 
Κράτους - Μέλους της Ευρωπαϊκής Ένωσης, μέχρι 31 Δε¬ 
κεμβρίου 2005. Με αιτιολογημένη απόφαση του Υπουρ¬ 
γού Μεταφορών και Επικοινωνιών η προθεσμία αυτή μπο¬ 
ρεί να παραταθεί για ένα επιπλέον εξάμηνο.» 

Άρθρο 5 

Εγκρίνεται με αλλαγή της υφιστάμενης χρήσης τους η 
λειτουργική ενοποίηση μετουςχώρουςτου Μεγάρουτης 
Βουλής και για την εξυπηρέτηση των αναγκώντης των κτι- 
σμάτων που βρίσκονται στην πρασιά του οικοδομικού τε¬ 
τραγώνου 132 του ρυμοτομικού σχεδίου της Αθήνας, 
όπως αναθεωρήθηκε με το β.δ/ματης 1.12.1948 (ΦΕΚ313 
Α'), τα οποία είναι δημόσια κτήματα με αριθμούς καταχώ¬ 
ρισης ΒΚ 226 μέχρι και ΒΚ 236 και εμιυ-πτουν εντός του 
περιγράμματος του προαυλίου χώρου του Μεγάρου της 
Βουλής, όπως έχει εγκριθεί η οριοθέτηση του με το άρ¬ 
θρο τρίτο του Ν. 2274/1994 (ΦΕΚ 237 Α'). 

Άρθρο 6 
Έναρξη ισχύος 

Η ισχύς του νόμου αυτού αρχίζει από της δημοσιεύ- 
σεώς του στην Εφημερίδα της Κυβερνήσεως, πλην του 
άρθρου 1 του οποίου η ισχύς αρχίζει απάτην 1η Ιουλίου 
2004. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 14 Ιουνίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΠΡ. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 


Γ. ΣΟΥΦΛΙΑΣ 


Π. ΠΑΝΑΓΙΩΤΟΠΟΥΛΟΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΜΙΧ. ΛΙΑΠΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 15 Ιουνίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




